6. sz. melléklet

**INDOKOLÁS**

**a helyi népszavazás kezdeményezéséhez szükséges választópolgárok számáról szóló önkormányzati rendelethez**

A népszavazás kezdeményezéséről, az európai polgári kezdeményezésről, valamint a népszavazási eljárásról szóló 2013. évi CCXXXVIII. törvényben (a továbbiakban: Nsztv.) kapott felhatalmazás alapján a helyi önkormányzatoknak rendeletben szükséges meghatározni a helyi népszavazás kezdeményezéséhez szükséges választópolgárok számát.

**1. §**

Meghatározza a helyi népszavazás kezdeményezéséhez szükséges választópolgárok számát. A rendeletben szereplő szám az Nsztv. 34. § (1) bekezdés *c)* pontjában foglalt korlátok közé esik, hiszen nem kevesebb a választópolgárok 10 százalékánál, és nem több a választópolgárok 25 százalékánál.

**2. §**

A rendelet hatályba lépését tartalmazza.

**3. §**

Hatályon kívül helyezi a Szombathely Megyei Jogú Város Önkormányzatának Szervezeti és Működési Szabályzatáról szóló 34/2014. (XI.3.) önkormányzati rendeletben foglalt korábbi szabályozást, amely a helyi népszavazás kezdeményezéséhez szükséges választópolgárok százalékos arányát (15 százalék) határozta meg a választópolgárok száma helyett.

A rendelkezés korábbi 2. mondata („A Közgyűlés köteles kiírni a helyi népszavazást, ha azt a választó polgárok legalább 15 százaléka kezdeményezte.”) nem szükséges, az szerepel az Nsztv.-ben is. („A képviselő-testület köteles elrendelni a helyi népszavazást, ha azt az önkormányzati rendeletében meghatározott számú választópolgár kezdeményezte.”)